– Երբ հետագայում սկսեցի մանրամասնորեն հետաքրքրվել այդ գտածոյով, կարդացի մի տեղեկատվություն, որ Ք. ա. 3500 տարվա պատմություն ունի: Ինձ ապշեցրեց հայոց տառերի առկայությունը Բոլիվիայում գտնված այդ անոթի վրա, որն, իրոք, սենսացիոն իրողություն է: Հնագետ Սուրեն Պետրոսյանը հայկական ժայռապատկերներում ժամանակին նկատել է հայկական և հունական գրերի նախատիպերը, բայց մենք դրանց վրա, եթե չասեմ ընդհանրապես, երբեք հավուր պատշաճի ուշադրություն չենք դարձրել: Ու հիմա հանկարծ Բոլիվիայում հայտնաբերվում է մի անոթ, որի վրա տեսնում ենք նույն այդ գրերը: Ընդգծեմ, որ այս բացահայտումը բնավ չի նսեմացնում սուրբ Մեսրոպ Մաշտոցի դերն ու կատարած աշխատանքի նշանակությունը, բայց դա արդեն մեկ այլ խոսակցության, մեկ այլ զրույցի նյութ է: